open-index/open-wikipedia-markdown huggingface dataset:
August Conrady

**August Conrady** (født 1864 i Wiesbaden i Tyskland, død 1925) var en tysk sinolog og lingvist. Fra 1897 var han professor ved Universitetet i Leipzig.

Conrady studerte først klassisk filologi, sanskrit og sammenlignende lingvistikk; han gikk senere over til tibetansk, og derfra til kinesisk.

Han fremsatte i 1896 forskningsfunn om sammenhenget mellom forstavelser og toner i sino-tibetanske språk, i verket *Eine Indo-Chinesische Causativ-Denominativ-Bildung und ihr Zusammenhang mit den Tonaccenten* (1896).

Han ble etterhvert professor i sinologi i Leipzig, hadde blant sine studenter fremtidige ledende sinologer som Gustav Haloun, Otto Maenchen-Helfen, Lin Yutang, Bruno Schindler og sin egen nevø og etterfølger i Leipzig, Eduard Erkes.

I 1916 fremsatte han teorien om et opprinnelig slektskap mellem austriske og sino-tibetanske språk. Materialer fra dansken Kurt Wulff inngikk delvis i Conradys utbygning av teorien, og Wulff fortsatte Conradys arbeid på dette felt.

## Referanser


## Litteratur
* Johannes Hertel: «Nekrolog auf August Conrady», i: *Berichte über die Verhandlungen der Sächsischen Akademie der Wissenschaften zu Leipzig*, Philologisch-historische Klasse, v 77 #4 (1926) 7-14
* Bruno Schindler: *Der Wissenschaftliche Nachlass August Conradys*. AM 3 (1926) 104-115
* Eduard Erkes: «Georg von der Gabelentz und August Conrady», i: Ernst Engelberg (red.): *Beiträge zu Universitätsgeschichte 1405-1959*, Karl-Marx-Universität Leipzig v1 (1959) 439-463
* David B Honey: *Incense at the Altar*. AOS 2001, 132f
* Christina Leibfried: «Sinologie an der Universität Leipzig: Entstehung und Wirken des Ostasiatischen Seminars 1878 bis 1947», i: *Beiträge zur Leipziger Universitäts- und Wissenschaftsgeschichte*, ser B v1 (2003)

## Eksterne lenker
*
Ørnekorsets orden

**Ørnekorsets orden** (estisk: *Kotkaristi teenetemärk*) er en estisk orden. Den ble innstiftet 24. februar 1928 av Estlands forsvarsliga, i anledning tiåret for landets uavhengighet. I 1936 ble den gjort til en ordinær statsorden. *Ørnekorsets orden* tildeles for militær innsats og fortjenester av Estlands forsvar. Ordenen rangerer som nummer fem av Estlands ordener, etter *[[Den hvite stjernes orden]]*, men foran *[[Estlands Røde Kors' orden]]*. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for *Ørnekorsets orden* .

## Inndeling

*Ørnekorsets orden* består av fem klasser:
* 1. klasse
* 2. klasse
* 3. klasse
* 4. klasse
* 5. klasse

Til *Ørnekorsets orden* hører også en medalje i tre valører: gull, sølv og jern.

## Insignier
Ordenstegnet for *Ørnekorsets orden* består av et svartemaljert malteserkors, som i midten bærer en sølv ørn med sverd i den ene kloen og Estlands riksvåpen i den andre. Baksiden bærer innskriftene «24. II 1928» og «PRO PATRIA». Ordenstegnene for de forskjellige klassene er identiske, men bæres i ulikt utformet bånd. Når ordenen tildeles for militære fortjenester, utstyres ordenstegnene med korslagte sverd. Ordensstjernen er i sølv og har åtte tagger. Ordensbåndet er oransje med smale blå striper.

## Tildeling
Tildeling av ordenen skjer ved presidenten.  I perioden 1995 til 2008 er *Ørnekorsets orden* tildelt 713 personer, medaljene ikke medregnet. Av dette var 16 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.

## Kilder
* : «Estonia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1106–1108.

## Eksterne lenker
* The Order of the Cross of the Eagle, Estlands president.
* Decorations Act, Passed 19 December 2007, Estlands president.
* Statistika teenetemärkide andmisest Eestis, Riigikantselei.
Håkon Paulsberg

**Håkon Paulsberg** (født 26. juli 1952) er en norsk musiker og visesanger.

Han kommer opprinnelig fra Hunndalen ved Gjøvik og er bosatt i Rygge i Østfold. Han har erfaring som trommeslager innenfor en rekke stilarter, og som jazzmusiker. Fra 1980 og fram til i dag har han vært aktiv i egne grupper, men har også samarbeidet med jazzartister som Arne Domnerus og Clifford Jordan. Mot slutten av 90- tallet skiftet Håkon rolle fra å være trommeslager til å bli gitarist og sanger med viser av Alf Prøysen. Dette har bl.a. ført fram til samarbeid med poeten Jan Erik Vold. 
## Diskografi
* *Jinter* (1999) med tekster av Alf Prøysen
* *Kong J* (2005) etter tekster av Georg Johannesen
* *Ændre sia* (2014) med tekster av Alf Prøysen
* *Trøst for stusslige karer. Eldar Vågan på blå resept* (2016) med tekster av Eldar Vågan

## Eksterne lenker
* 
* Håkon Paulsberg  hos Rockpedia.no
TV-aksjonen 2009

**TV-aksjonen 2009** var den 36. TV-aksjonen og den ble gjennomført til inntekt for CARE Norge. Aksjonen gikk av stabelen 18. oktober 2009. NRK offentliggjorde 12. juni 2008 at TV-aksjonen ble tildelt CARE Norge, som ikke har hatt TV-aksjonen tidligere. De innsamlede midlene skulle gå til CAREs arbeid mot fattigdom i verden, spesielt rettet mot kvinner. Aksjonens motto var *«Sterkere sammen»*. DDB stod for informasjonskampanjen rundt aksjonen. I tillegg til ordinær innsamling med bøsser, ble det også avholdt auksjoner til inntekt for TV-aksjonen. Auksjonsnettstedet QXL.no sto for gjennomføring av auksjonene.

Frem til 26. oktober 2009 var det samlet inn  192 157 454,31 kroner til TV-aksjonen 2009. Dette tilsvarer i gjennomsnitt  40,04 kroner pr. innbygger.

## Referanser


## Eksterne lenker
* TV-aksjonen på nrk.no
Den hvite stjernes orden

**Den hvite stjernes orden** (estisk: *Valgetähe teenetemärk*) er en estisk orden. Den ble innstiftet 7. oktober 1936 til minne om det estiske folks frihetskamp. Ordenen tildeles estiske statsborgere for innsats i statlig eller kommunal tjeneste og til utlendinger for fortjenester av Estland. *Den hvite stjernes orden* rangerer som nummer fire av Estlands ordener, etter *[[Terra Mariana-korsets orden]]*, men foran *[[Ørnekorsets orden]]*. Ordenen ble ikke tildelt i årene Estland var innlemmet i Sovjetunionen. Tildeling ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for *Den hvite stjernes orden*.

## Inndeling

*Den hvite stjernes orden* består av en øverste særklasse og fem ordinære klasser:
* Kjede
* 1. klasse
* 2. klasse
* 3. klasse
* 4. klasse
* 5. klasse

*[[Riksvåpenets orden]]* har samme struktur. Til *Den hvite stjernes orden* hører det også en medalje.

## Insignier

Ordenstegnet for *Den hvite stjernes orden* består av en hvitemaljert sekstagget stjerne av gull. Mellom korsarmene er det plassert enkle stråler i gull. Midten av stjernen bærer en sekstagget stjerne i hvit emalje på gull. Baksiden bærer innskriften «7. X 1936». Ordenstegnene for de forskjellige klassene er identiske i alt unntatt størrelsen. Ordensstjernen er i gull eller sølv, har seks tagger og er besatt med en sekstagget stjerne. I midten bærer ordensstjernen Estlands riksvåpen. Ordensbåndet er rødt.

## Tildeling
Tildeling av ordenen skjer ved presidenten.  Kjedet av *Den hvite stjernes orden* er i perioden 1995 til 2008 tildelt 8 personer. Ordenens 1. klasse er i samme perioden  81 personer, 2. klasse 110, 3. klasse 335, 4. klasse 923 og 5. klasse 926 personer. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.

## Kilder
* : «Estonia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1102–1106.

## Eksterne lenker
* Order of the White Star, Estlands president.
* Decorations Act, Passed 19 December 2007, Estlands president.
* Statistika teenetemärkide andmisest Eestis, Riigikantselei.
Canadian Broadcasting Corporation

**Canadian Broadcasting Corporation** (**CBC**), er et kanadisk statlig selskap som står for kringkasting av nasjonal radio og TV i Canada. Selskapet heter ***la Société Radio-Canada*** (**Radio-Canada** eller **SRC**) på fransk. De kjennes også under samlenavnet **CBC/Radio-Canada**.

CBC er det eldste kringkastingsselskapet i Canada, og ble først etablert i sin nåværende form den 2. november 1936. Radiotjenester de leverer er blant annet CBC Radio One, CBC Radio 2, CBC Radio 3, *[[Première Chaîne]]*, *[[Espace musique]]* og den internasjonale radiotjenesten Radio Canada International. Av TV-kanaler har de CBC Television, *[[Télévision de Radio-Canada]]*, CBC Newsworld, *le [[Réseau de l'information]]*, ARTV (deleierskap), Documentary og Bold. CBC yter også tjenester i kanadiske Arktis under navnene CBC North og *[[Radio Nord Québec]]*.

## Referanser

## Eksterne lenker
*
Purplefinder

**Purplefinder** er et varslings- og sporingssystem for skip som opererer i utsatte og farlige områder. Slike såkalte Ship Security Alerting System (SASS) skal forebygge terrorisme og piratvirksomhet mot skipstrafikk. Purplefinder er markedsført av Pole Star Global, og først utløst vil det rapportere posisjonen periodisk inntil det blir tilbakestilt.

## Se også
*SOLAS
*GMDSS

## Referanser
Estlands Røde Kors’ orden

**Estlands Røde Kors' orden** (estisk: *Eesti Punase Risti teenetemärk*) er en estisk orden. Den ble innstiftet i 1920 av Estlands Røde Kors som en privat utmerkelse, men ble offisielt anerkjent av estiske myndigheter 6. august 1920. Den ble reformert i 1926 og ble da en fortjenstorden til belønning av humanitær innsats samt for redningsdåd. *Estlands Røde Kors' orden* rangerer som nummer den sjette og siste av Estlands ordener. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for *Estlands Røde Kors' orden*.

## Inndeling

*Estlands Røde Kors' orden* består av fem klasser:
* 1. klasse
* 2. klasse
* 3. klasse
* 4. klasse
* 5. klasse

En medalje er tilknyttet *Estlands Røde Kors' orden*.

## Insignier

Ordenstegnet for *Estlands Røde Kors' orden* består av et rødt kors med hvite kanter av emalje på gull. Mellom korsarmene er det plassert gullstråler. Midtmedaljongen her en gull E på rød bunn med en bord i fargene hvitt, svart og blått. Baksiden bærer årstallet «1919» og innskriften «INTER ARMA CARITAS». Korset er opphengt i båndet i et ledd bestående av et fyrtårn som sender ut stråler. Ordenstegnene for de forskjellige klassene er identiske, men bæres i ulikt utformet bånd. Ordensstjernen er i sølv og har åtte tagger. En variant av ordenstegnet, med Estlands riksvåpen i midten, er plassert på ordensstjernen. Ordensbåndet er blått med blå og hvite striper. Dette er fargene i Estlands flagg.

## Tildeling
Tildeling av ordenen skjer ved presidenten. I perioden 1995 til 2008 er *Estlands Røde Kors' orden* tildelt 615 personer, medaljen ikke medregnet. Av dette var 19 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.

## Kilder
* : «Estonia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1108–1110.

## Eksterne lenker
* The Order of the Estonian Red Cross, Estlands president.
* Decorations Act, Passed 19 December 2007, Estlands president.
* Statistika teenetemärkide andmisest Eestis, Riigikantselei.
Ship Security Alerting System

**Ship Security Alerting System** (**SSAS**) er systemer for å forebygge terrorisme og pirataktivitet mot skipstrafikk. Ved forsøk på kapring eller terroranslag så vil skipets sender bli aktivert og dermed kan politi eller militære styrker dirigeres til stedet. En SASS-sender fungerer etter de samme prinsippene som en nødpeilesendere for fly og båter.

Når senderen utløses så vil redningssentraler eller andre kontaktorganer i området bli varslet, men uten at det avsettes noen alarm på skipet. Hvis skipet opererer i et havområde med fungerende rettsvesen vil så nasjonale enheter håndtere trusselsituasjonen. I områder uten fungerende rettsvesen kan det settes inn overnasjonale styrker.

Systemene er en del av International Maritime Organization's (IMO) sitt arbeid for å øke sikkerheten til sjøs, og for å begrense terrorisme og piratvirksomhet.

## Se også
* IMO
* Cospas-Sarsat
* SOLAS
* GMDSS

## Referanser


## Eksterne lenker
*  Cospas-Sarsat side om SSAS
Mikhail Gromov

**Mikhail Leonidovitsj Gromov** (russisk: **Михаил Леонидович Громов**; født 23. desember 1943 i Boksitogorsk i Russland i Sovjetunionen), også kjent som *Mikhael Gromov*, *Michael Gromov* eller *Misha Gromov*) er en fransk-russisk matematiker kjent for viktige bidrag innen en rekke områder innen matematikken. Han er en geometer, det vil si at hans spesialitet ligger innen geometri.

I geometrisk gruppeteori har han undersøkt grupper av polynomial vekstordning og innførte begrepet *hyperbolske grupper*. I den symplektiske topologi innførte han de pseudoholomorfe kurver. Hans *<math>h</math>-prinsipp* (h for homotopi) for differensialrelasjonet er viktig i teori for partielle differensialligninger (og videreførte her eldre ansatser, blant andre utviklet av John Forbes Nash jr.).

Gromov studerte til doktorgraden (1973) i Leningrad under V. A. Rokhlin. Han er nå permanent medlem av IHÉS, og Jay Gould-professor i matematikk ved New York University.

Han har mottatt en lang rekke utmerkelser for sitt virke: 1971 Moskvas matematiske selskaps pris, 1981 Oswald-Veblen-prisen, 1984 Elie-Cartan-prisen, 1993 Wolfprisen, 1997 Leroy P. Steele-prisen, 1997 Lobatsjevski-medaljen, 1999 Balzanprisen, 2002 Kyotoprisen, 2004 Nemmersprisen, og 2005 Bolyaimedaljen. Den siste prisen han mottok, var Abelprisen (2009).

## Referanser
Kismaayo

**Kismaayo** (også kjent som **Kismayo**; arabisk: كيسمايو‎, translitterasjon: Kīsmāyū; italiensk: *Chisimaio*) er en by i den sørlige del av Somalia, med et innbyggertall på cirka 256.000. Byen ligger ved munningen av elven Juba, ved landets kyst til Indiahavet. Byen har som så mange andre byer i Somalia vært preget av voldsomme kamper under den somaliske borgerkrig.
Joaquín Novoa

**Joaquín Novoa Méndez** (født 25. august 1983) er en profesjonell spansk landeveissyklist. Han ble profesjonell i 2009 for det sveitsiske laget Cervélo TestTeam.

## Referanser


## Eksterne lenker
*
Harald Barlie

**Harald Barlie** (født 4. januar  1937 i Oslo, død 12. oktober 1995 samme sted) var en norsk bryter. Han ble nordisk mester i 1968 og 1971. Han deltok i fire OL og flere VM og EM med flere gode plasseringer, dog uten å vinne medaljer. Under OL 1972 i München var han norsk flaggbærer. I perioden 1959 til 1977 vant han 17 NM, i fire NM vant han i tillegg kongepokalen. Han konkurrerte i klassene weltervekt, mellomvekt og lett tungvekt. Han representerte Sportsklubben av 1909.

## Medaljer i norske mesterskap

## Kilder
* nbfdatabase.p.digitalia.no: Barlie Harald

## Eksterne lenker
*
Euphroniaceae

Se teksten

**Euphroniaceae** er en plantefamilie sannsynligvis hjemmehørende i ordenen Malpighiales, som inngår i gruppen Eurosidae I innenfor den store gruppen av Rosidae. Denne gruppen har 1 slekt – *Euphronia* – med noen utdødde arter og minst 3 nålevende. Artene vokser i det vesentlige i Venezuela, Guyana og nordlige Brasil.

Én av de kjente artene er *Euphronia hirtelloides*, i Venezuela. Artene er eviggrønne, med hvit, filthårete underside på bladene. 

## Kjente arter
Tre kjente arter av familien inkluderer:
* *[[Euphronia acuminatissima]]* 
* *[[Euphronia guianensis]]* 
* *[[Euphronia hirtelloides]]* = syn. *[[Euphronia licanioides]]* = syn. *[[Lightia licanioides]]*

## Eksterne lenker
* 
* Matthews, M L; Endress, P K (2008): Comparative floral structure and systematics in Chrysobalanaceae s.l. (Chrysobalanaceae, Dichapetalaceae, Euphroniaceae, Trigonaiceae; Malpighiales). *Botanical Journal of the Linnean Society*, Nr 157(2), side 249-309.
* Mobot.org – *Euphroniaceae* beskrivelse.
Malesherbiaceae

Se teksten

**Malesherbiaceae** er en plantefamilie sannsynligvis hjemmehørende i ordenen Malpighiales, som inngår i gruppen Eurosidae I innenfor den store gruppen Rosidae. Denne gruppen har 1 slekt – *Malesherbia* – med noen utdødde arter og minst 27 nålevende. Artene vokser i det vesentlige i ørkenområdene i Peru, Chile og nordlige Argentina. De er ikke representert naturlig i floraen i Norge. 

## Kjente arter
Sju av de minst 27 kjente artene i denne familien inkluderer:
* *[[Malesherbia gabrielae ]]*
* *[[Malesherbia humilis ]]*
* *[[Malesherbia linearifolia]]*
* *[[Malesherbia multiflora ]]*
* *[[Malesherbia taltalina ]]*
* *[[Malesherbia thyrsiflora ]]*
* *[[Malesherbia auristipulata ]]*

## Eksterne lenker
* 
* Mobot.org – *Euphroniaceae* beskrivelse.
Medusagynaceae

Se teksten

**Medusagynaceae** er en plantefamilie sannsynligvis hjemmehørende i ordenen Malpighiales, som inngår i gruppen Eurosidae I innenfor den store gruppen Rosidae. Familien har bare én kjent art, *Medusagyne oppositifolia*. Av og til behandler forskere denne slekten i en annen familie, Ochnaceae.

Planten vokser på øya Mahé på Seychellene i Det indiske hav, og kalles på engelsk «Jellyfish tree» *(«manettre»)*. Arten er avgjørende truet, og ble oppdaget omkring 1970 etter at man lenge trodde den var utryddet.

## Eksterne lenker
* 
*  Listed as Critically Endangered (CR A2be, D v2.3)
* Fay, M. F., Swensen, S. M. & Chase, M. W. (1997). Taxonomic affinities of *[[Medusagyne oppositifolia]]*. Kew Bulletin 52: 111-120.
Cerium(III)oksid

**Cerium (III)-oksid** Ce2O3 er et oksid av jordmetallet cerium. Se også cerium(IV) oksid (CeO2).

Ceroksid benyttes som katalysator for reduksjon av CO2 utslipp i eksos fra motorer.
VJ

En **VJ** er en profesjonell video-journalist. En journalist som gjør den jobben journalist og videofotograf ellers ville gjort sammen. Andre definerer det som en performancekunstner som lager levende visuell kunst, gjerne video, på store skjermer på konserter, nattklubber og musikkfestivaler ofte i samband med andre utøvende kunstnere. Resultatet blir en levende multimediaforestilling, som også kan inkludere musikk, skuespillere og dansere og både levende film, og video som er tatt opp på forhånd.

## Se også
* Videokunst

## Eksterne lenker
*
Live in America

***Live in America*** er en konsert-DVD og dobbel-CD med bandet Jorn, med norske Jørn Lande som frontfigur og vokalist.

Musikkalbumet ble utgitt i 2007, og DVD-en ble utgitt i Europa 23. januar 2009. Den er en dokumentar om Jorns første konsert i USA, som var på *ProgPower USA VII*-festivalen i Atlanta, hvor han var headliner 16. september 2006. 

Bandet spilte et bredt utvalg av spor fra Jørn Landes soloalbum, hans samarbeid med andre, samt en Whitesnake-medley.

## Sporliste
;DVD
# «We Brought The Angels Down»
# «Blacksong»
# «Duke of Love»
# «Are You Ready»
# «Cold Sweat»
# – Trommesolo
# «Out To Every Nation»
# – Gitarsolo
# «Straight Through The Heart»
# «Godless And Wicked»
# «Soulburn»
# «Devilbird»
# «Perfect Strangers»
# «Gonna Find The Sun»
# Whitesnake-medley:
#* «Come On» 
#* «Sweet Talker» 
#* «Crying In The Rain» 
#* «Here I Go Again» 
#* «Give Me All Your Love»
;CD
Disk 1
# «We Brought The Angels Down»
# «Blacksong»
# «Duke Of Love»
# «Are You Ready»
# «Cold Sweat»
# – Trommesolo
# «Out To Every Nation»
# – Gitarsolo
# «Straight Through The Heart»

Disk 2
# «Godless And Wicked»
# «Soulburn»
# «Devilbird»
# «Perfect Strangers»
# «Gonna Find The Sun»
# Whitesnake Medley: «Come On» / «Sweet Talker» / «Crying In The Rain» / «Here I Go Again» / «Give Me All Your Love»
# «Out To Every Nation» (2007 versjon, studioinnspilling)
# «Lonely Is The Word» / «Letters From Earth» (studioinnspilling)
# «Sacrificial Feelings» (studioinnspilling)

## Besetning
*Jørn Lande – vokal
*Tore Moren – gitar
*Jørn Viggo Lofstad – gitar
*Steinar Krokmo – bassgitar
*Willy Bendiksen – slagverk

## Eksterne lenker
*
John Francis Davis

**John Francis Davis** (født 16. juli 1795 i London i Storbritannia, død 13. november 1890 i Gloucestershire) var en engelsk sinolog og kolonipolitiker.

John Davis ble utnevnt til skriver ved det britiske Ostindia-kompanis faktori i Kanton i 1813. Deretter fortsatte han ved faktoriet, og ble dets president i 1832. Han ble *joint commissioner* i Kina sammen med lord Napier i 1834.

Fra 1844 til 1848 var han *superintendent* for den britiske handelen i Kina og guvernør i Hongkong. I 1845 ble han opphøyd til baronett.

Davis organiserte den første folketellingen i Hongkong, som kom til at byen hadde 23.988 innbyggere. Han ble ikke populær i Hongkong, noe som skyldtes skatter og avgifter som han innførte i den britiske kronkolonien. De tiltakende konflikter med de britiske handelsfolk der førte til at han sa opp sine stillinger og forlot Hongkong i 1848.

Han utgav en rekke oversettelser av kinesiske verker og skrev også egne verker, som *The Chinese: A General Description of the Empire of China and its Inhabitants* (2 bind, 1836),  *Sketches of China* (4 bind, 1841, 2. utg. 1845), *China, during the War and Since the Peace*, og *Chinese Miscellanies* (1865).

## Referanser
Götaverken

**Götaverken**, en tid også kalt ***Götaverken Arendal (GVA)***, var et skipsverft på Hisingen, Göteborg, grunnlagt i 1841, og definitivt konkurs i 1989. I dag drives et nederlandskeid vedlikeholdsverft i anlegget. 

Verftet ble etablert i 1841 av den skotske forretningsmannen Alexander Keiller under navnet *Keillers Werkstad i Göteborg*. Etter en konkurs i 1867 ble selskapet reorganisert som *Göteborgs Mekaniska Verkstads AB*. I 1906 skiftet verftet navn til *Göteborgs Nya Verkstads AB*, og i 1917 fikk det navnet *AB Götaverken* – et navn det skulle beholde i 60 år.

Et nytt anlegg ble anlagt i Göteborg-bydelen Arendal i 1950-årene, og det gamle *Cityvarvet* ble stengt i 1968. Selskapet ble overtatt av staten i 1977 under verftskrisen. 

## Eksterne lenker
* Varvshistoriska Föreningen i Göteborg – Götaverken (svensk) Besøkt 29. mars 2009
Hovsfjæra dyrefredningsområde

**Hovsfjæra dyrefredningsområde** er et biotopvern i Ørland kommune, Trøndelag. Området ble fredet ved kongelig resolusjon av 23. desember 1983; det omfatter ca. 1,2 km², hvorav ca. 0,07 km² er landareal. Det øvrige er et langgrunt fjæreområde, og er et viktig beite- og rasteområde for sjøfugler og trekkfugler.

Reservatet ble opprettet i 1983 for å *bevare det rike fuglelivet og fuglenes livsmiljø i området, særlig av hensyn til vade- og andefugl*. Det er det nest minste av de fire delområdene i ramsarområdet Ørland våtmarkssystem.

Området ligger på sørsiden av ørlandshalvøya, mellom Brekstad og Austrått.

## Referanser


## Eksterne lenker
* Ørland kommunes side om området, med kart og verneforskrift. 
*  med litteraturliste
Petäjävesi

**Petäjävesi** er en finsk kommune i landskapet Mellersta Finland. Den grenser til kommunene Jyväskylä, Uurainen, Multia, Keuru og Jämsä. Kommunen er enspråklig finsk. Petäjävesi hadde .

## Referanser


## Eksterne lenker
*
Innstrandfjæra dyrefredningsområde

**Innstrandfjæra dyrefredningsområde** er et biotopvern i Ørland kommune, Sør-Trøndelag. Området ble fredet ved kongelig resolusjon av 23. desember 1983; det omfatter ca. 1,1 km², hvorav ca. 0,1 km² er landareal. Det øvrige er et havområde med variert sjøbunn og innslag av tidevannsdammer; det er et viktig hekke- og rasteområde for sjøfugler og trekkfugler.

Reservatet ble opprettet i 1983 for å *sikre en spesiell vannfuglbiotop av særlig viktighet i trekktidene, og en viktig del av Ørlands våtmarkssystem*. Det er det minste av de fire delområdene i ramsarområdet Ørland våtmarkssystem.

Området ligger på sørsiden av Bjugnfjorden, og nordsiden av ørlandshalvøya, mellom Uthaug og Ervika.

## Referanser


## Eksterne lenker
* Ørland kommunes side om området, med kart og verneforskrift. 
*  med litteraturliste
Pandaceae

Se teksten

**Pandaceae** er en plantefamilie i ordenen Malpighiales, som inngår i gruppen Eurosidae I innenfor den store gruppen Rosidae. Denne gruppen har 4 slekter og 28 arter. Slektene plasseres tidvis i to andre familier.

Artene vokser i tropene, fortrinnsvis Vest-Afrika og det sørøstlige Asia, og er ikke representert naturlig i floraen i Norge. Arten *Panda oleosa* har spesielt harde nøtter, og sjimpanser er ofte observert mens de forsøker å åpne disse nøttene.

## Slekter og noen arter
Familien har 4 slekter, her angitt i kursiv og fete typer. Tre av disse kan igjen inndeles i et varierende antall underslekter. Bare noen av artene er nevnt her:
* ***[[Centroplacus]]*** (tidvis i stamme Centroplaceae, familie Phyllanthaceae)
** *[[Centroplacus glaucinus ]]*
* ***[[Galearia]]*** (tidvis i stamme Galearieae, underfamilie Acalyphoideae, familie Euphorbiaceae)
** *[[Galearia aristifera]]*
** *[[Galearia celebica]]*
** *[[Galearia filiformis]]*
** *[[Galearia stenophylla]]*
* Underslekt *[[Bennettia]]*
* Underslekt *[[Cremostachys]]*
* ***[[Microdesmis]]*** (tidvis i stammeGalearieae, underfamilie Acalyphoideae, familie Euphorbiaceae)
** *[[Microdesmis haumaniana]]*
** *[[Microdesmis kasaiensis]]*
** *[[Microdesmis keayana]]*
** *[[Microdesmis pierlotiana]]*
** *[[Microdesmis puberula]]*
* Underslekt *[[Tetragyne ]]*
* ***[[Panda (plant)|Panda]]*** (tidvis i stamme Galearieae, underfamilie Acalyphoideae, familie Euphorbiaceae)
** *[[Panda oleosa]]* – Vest-Afrika
* Underslekt *[[Porphyranthus ]]*

## Eksterne lenker
*
Kråkvågsvaet dyrefredningsområde

**Kråkvågsvaet dyrefredningsområde** er et biotopvern i Ørland kommune, Sør-Trøndelag. Verneområdet omfatter noen strandområder, men for det meste et grunt havområde mellom øyene Storfosna og Kråkvåg, og nord for Storfosna, som er et viktig hekke-, raste- og overvintringsområde for sjøfugler og trekkfugler. 

Reservatet ble opprettet i 1983 for å *sikre en viktig del av Ørlands våtmarkssystem og å bevare det rike fuglelivet i området, særlig av hensyn til hekkende og overvintrende lom, dykkere, dykkender, vadere og andre vannfugler*. Det er det nest største av de fire delområdene i ramsarområdet Ørland våtmarkssystem, og det eneste av de fire som ikke ligger til selve Ørlandshalvøya.

På flere av holmene i området var det tidligere egg- og dunvær.

## Referanser


## Eksterne lenker
* Ørland kommunes side om området, med kart og verneforskrift. 
*  med litteraturliste
Pihtipudas

**Pihtipudas** er en finsk kommune i landskapet Mellersta Finland. Den grenser til kommunene Haapajärvi, Keitele, Kinnula, Pielavesi, Pyhäjärvi, Reisjärvi og Viitasaari. Pihtipudas er enspråklig finsk. Kommunen hadde .

## Referanser
Gustaaf Schlegel

**Gustaaf Schlegel** (født 30. september 1840 i Oegstgeest i Nederland, død 15. oktober 1903 i Leiden) var en nederlandsk sinolog.

Gustaaf Schlegel begynte å lære seg kinesisk allerede i ni års alder. Han fikk et studiestipend i 1854 på betingelse av at han etterpå trådte inn i statens tjeneste. 

Han reiste ut i 1857, og ankom samme år Hongkong og så Amoy. Schlegel var i Kina fra 1857 til 1862, det siste årene i Kanton.

Han virket så som kinesisktolk i Batavia på Java fra 1862 til 1872. 

Han fikk doktorgrad fra Universitetet i Jena med arbeidet *Chinesische Bräuche und Spiele in Europa*.

I 1877 ble han professor ved universitetet i Leiden, i en lærestol i kinesisk som ble opprettet for ham. Han var en produktiv forfatter innen mange områder innen sinologien, men det vitenskapelige utbytte av hans forfatterskap led til tider under metodemangler og en trang til å begi seg ut i spekulasjoner. Han grunnla og redigerte sammen med Henri Cordier det sentrale sinologiske  tidsskrift *[[T'oung Pao]]* (1890), og utgav en nederlandsk-kinesisk ordbok. 

## Verker i utvalg
* *Thian Ti Hwui: The Hung-League, or Heaven-Earth-League, a Secret Society with the Chinese in China and India*, Batavia: Lange, 1866
* *Uranographie chinoise*, 2 bind. Brill, 1875
* *Nederlandsch-chineesch woordenboek met de Transcriptie der Chineesche Karakters in het Tsiang-Tsiu Dialekt. Hoofdzakelijk ten Behoeve der Tolken voor de Chineesche Taal in Nederlandsch-Indië*, 4 vol i 8, Brill, 1884-1890
* *La Prostitution en Chine*, Rouen, 1886.
* *Desultory Notes on Japanese Lexicography*. Brill, 1893.
* *La Loi du Parallélisme en Style Chinois Démontrée par la Préface du Si-Yü Ki*. Brill, 1896

## Referanser


## Eksterne lenker
* Biografi (engelsk)
Saarijärvi

**Saarijärvi** er en finsk by og kommune i landskapet Mellersta Finland. Den grenser til kommunene Kannonkoski, Karstula, Multia, Soini, Uurainen, Etseri og Äänekoski. Saarijärvi er enspråklig finsk. Kommunen hadde .

1. januar 2009 ble nabokommunen Pylkönmäki slått sammen med Saarijärvi.

## Referanser




## Eksterne lenker
*
Beltebilruta fra Tyin til Eidsbugarden

**Beltebilruta fra Tyin til Eidsbugarden** er en av to spesielle ruter som busselskapet A/S Jotunheimen og Valdresruten Bilselskap driver i Jotunheimen. Beltebilruta starter på Tyin som ligger i sørenden av innsjøen Tyin via Tyinholmen til Eidsbugarden. Ruta følger stort sett fylkesvei 252 som er vinterstengt fra medio oktober til andre helgen i juni. Traseen er 20km lang og beltebilene bruker normalt 30-35 minutter én vei som gir en gjennomsnittsfart på ca. 40km/t.

## Sesongen
Sesongen starter vanligvis fredag i uke 7 og holder på tom. 1. Maihelgen dersom føreforholdene tillater det. Beltebilene går hver dag gjennom hele sesongen på de avgangene som har forhåndsbestillinger.

## Beltebilene
Jotunheimen og Valdresruten Bilselskap har 12 Bombardier Snowmobile R-serie beltebiler som trafikkerer strekningen Tyin-Eidsbugarden. I tillegg til beltebilene har selskapet også en Prinoth Husky løypemaskin for å vedlikeholde løypetraseen for beltebilene. Alle beltebilene er internnummerert fra 1-12 og fom. 2016 har alle bilene fått registreringsnummer E-159xx hvor xx samsvarer med internnummeret på beltebilene (med unntak av en bil). De fleste beltebilene ble fra fabrikk levert med en Chrysler rekkeseks motor på 115hk som senere ble skiftet ut med Chrysler 5.2L V8 motorer på 180hk. En del av disse har igjen blitt erstattet av Edelbrock Performer RPM 5.7L V8 motorer basert på standard Chevrolet blokk. Disse motorene har 310hk. Alle beltebilene har 3-trinns automatgirkasse.

Hver beltebil har kapasitet på 12 passasjerer med bagasje.

## Referanser
Phyllodactylidae

* *[[Asaccus]]*
* *[[Bogertia]]*
* *[[Gymnodactylus]]*
* *[[Garthia]]*
* *[[Haemodracon]]*
* *[[Homonota]]*
* *[[Phyllopezus]]*
* *[[Phyllodactylus]]*
* *[[Ptyodactylus]]*
* *[[Tarentola]]*
* *[[Thecadactylus]]*

**Phyllodactylidae** er en familie av gekkoer. De legger egg med hardt skall, og har ikke øyelokk.

Denne gruppen ble oppdaget i 2008 i forbindelse med analyse av genetiske data. Oppdagelsen var overraskende ettersom medlemmene i gruppen ut fra morfologiske trekk ikke virker særlig nært beslektet. Alle artene ble tidligere regnet til underfamilien Gekkoninae i den store familien Gekkonidae. Phyllodactylidae er søstergruppen til Gekkonidae (i snever betydning). 

Kanskje hører også de søramerikanske slektene *Gymnodactylus*, *Garthia* og *Bogertia* til gruppen, men foreløpig mangler genetiske data fra dem.

## Litteratur
* 

## Eksterne lenker
* 
* The Reptile Database - Phyllodactylidae

*
Viitasaari

**Viitasaari** er en by og kommune i det finske landskapet Mellersta Finland. Den grenser til kommunene Kannonkoski, Keitele, Kinnula, Kivijärvi, Pihtipudas, Vesanto og Äänekoski. Viitasaari er enspråklig finsk. Kommunen hadde .

## Utdanningstilbud
* Viitasaari har kun én videregående skole. Denne skolen har en landslinje innenfor brann og redning.  Denne linjen legger opp til at man går videre til Den nasjonale redningsskolen i Kuopio ,  studerer akuttmedisin eller supplementerer løpet med en fagskole. Linjen drives i samarbeid mellom Viitasaari videregående skole, Mellersta Finland brannvesen og Mellersta Finland brannvesenforbund.

## Referanser
Äänekoski

**Äänekoski** er en finsk by og kommune i landskapet Mellersta Finland. Den grenser til kommunene Konnevesi, Laukas, Uurainen, Saarijärvi, Kannonkoski, Viitasaari og Vesanto. Äänekoski er enspråklig finsk. Kommunen hadde .

Gjennom sammenslåing med omliggende kommuner har Äänekoski kommune flere ganger blitt utvidet. 1. januar 1969 ble Äänekoski landkommune innlemmet i byen, 1. januar 1993 ble Konginkangas i nord slått sammen med Äänekoski, og 1. januar 2007 kom sammenslåingen med de to nabokommunene Suolahti i sør og Sumiainen i øst.

## Referanser
Aage Eriksen

**Aage Ingvar Eriksen** (født 5. mai 1917 i Notodden, død 17. juni 1998 i Notodden, Telemark) var en norsk bryter. Han deltok under Sommer-OL 1948 der han vant sølv. Han konkurrerte i klassen lettvekt.
Aage Eriksen ble norsk mester 11 ganger i perioden fra 1937 til 1955, og to ganger mester i fribryting. Han vant kongepokalen i 1938. Han var far til NRKs sportskommentator Ove Eriksen.

## OL-medaljer
* 1948  London -  Sølv i bryting, bantamvekt gresk-romersk stil

## Medaljer i norske mesterskap

## Kilder
* Profil hos Norges Bryteforbund. 

## Eksterne lenker
* 
* Biografi i boka *Brytespeilet* (digitalisert på Bokhylla.no)
Ernst Faber

**Ernst Faber** (født 25. april 1839 i Coburg i Bayern i Tyskland, død 26. september 1899 i Qingdao i Kina) var en tysk protestantisk misjonær og sinolog.

Han ble utsendt som misjonær til Kina i 1864 av Det rhinske misjonsselskap og kom til Shanghai. I 1885 gikk han over til *Den almene protestantiske misjonsforening*.

Virksomheten som praktisk misjonær var utilfredsstillende for ham, og han foretok så grundige studier som etterhvert gjorde ham til en fremragende kjenner av kinesisk språk og tanke.

Hans artikler ble til stor hjelp for mange misjonærer. Han var også en banebryter i meget av hva han skrev. Av betydning ble tidlig hans artikkel *Sitten und Gebräuche der Christen unter der Heiden* (1884), senere utgitt som bok: *Problems of Practical Christianity in China*.

Han skrev også på kinesisk, dels prekensamlinger til bruk for kinesiske misjonærer, dels opplysningsskrifter om europeisk samfunn og kristendom.

Han kom med bidrag til europeernes forståelse av kinesisk filosofi, religion og historie. Det meste kom ut i engelsk- og/eller tyskspråklige misjonsstidsskrifter. Av de mer bertydningsfulle artikler er *Prehistoric China* (1890), *Lehrbegriff des Confucius* (Hongkong, 1872), og andre artikler om Konfucius og om de tre filosofer Mengzi, Laozi og Mozi. Han etterlot seg store deler av et ufullendt verk om de kinesiske klassikere, hvorav seks bind ble utgitt fra 1896 til 1898.

## Referanser


## Litteratur
*
Stakčín

**Stakčín** (ungarsk: *Takcsány*) er en større landsby og en stor kommune i Snina i regionen Prešov i det nordøstlige Slovakia.

## Geografi
Landsbyen og kommunen ligger i dalen til elva Cirocha i 257 meters høyde over havet med et samlet areal på 167,742 km², hvilket muligvis gjør denne kommunen til landets største. Landsbyen har et innbyggertall på rundt 2&nbsp;500. Kommunen ligger mellom fjellene Vihorlat og Bukovské vrchy. Kommunen er også setet for Poloniny nasjonalparks styrende organ.

## Historie
Landsbyen blir først nevnt i dokumenter fra 1492 under navnet «Staccyn». Området omkring landsbyen var åsted for kamper mellom slovakiske og ungarske militære styrker under den slovakisk-ungarske krig i mars 1939.

## Demografi

## Referanser


## Eksterne lenker
*
Pirbadet

**Pirbadet** er Norges største innendørs badeanlegg. Det ligger på Brattøra i Trondheim. Badet ble åpnet 15. juni 2001. 

Badet har aktiviteter som bølgebasseng, boblebad, helsebad, idrettsbad, barnebasseng, strømningskanal, 100 meter lang fartssklie med lyd- og lyseffekter, tunneler og «magesug».
Pirbadet har 37 dusjer.

## Referanser


## Eksterne lenker
* Pirbadet.no
Nessa

**Nessa** kan vise til:

*Nessa (elv) – ei elv i Eidsvoll kommune
*Nessa (Tolkiens verden) – en skikkelse i Tolkiens verden
*Nessa (Rogaland) – ei bygd i Hjelmeland kommune
Even Sveen

**Even Sveen** (født 2. februar 1954 ) er en norsk advokat med møterett for Høyesterett.

Even Sveen har drevet advokatvirksomhet siden 1986, før dette var han dommerfullmektig og kst. sorenskriver på Hamar og konsulent i Olje- og energidepartementet. Han har i vesentlig grad arbeidet med prosedyre av erstatnings- og forsikringssaker.

## Utdannelse og virke
* 1982 Cand.jur., universitetet i Oslo 
* 1982-1984 Konsulent i Olje- og energidepartementet 
* 1984-1986 Dommerfullmektig og kst. Sorenskriver på Hamar
* 1986-1994 Partner i advokatfirmaet Sveen & Danielsen, sammen med Per Danielsen  
* 1994- Egen advokatpraksis
* 1998 Møterett for Høyesterett

## Eksterne lenker
* Hjemmeside
Wilhelm Grube

**Wilhelm Grube** (født i 1855 i St. Petersburg i Russland, død 2. juli 1908 i Halensee ved Berlin i Tyskland) var en tysk sinolog.

## Liv og virke
Han var sønn av en tysk kjøpmann som var tilflyttet St. Petersburg fra Kiel, en baltertysk mor med slektsrøtter i Reval.

Han var elev av St. Petersburg-sinologen Vasilij Vasiljev og Leipzig-lingvisten Georg von der Gabelentz. Han ble promovert i 1860 til Dr. philos., og virket deretter som museumsmann i St. Petersburg og i Berlin, der han i 1892 ble professor i kinesisk og mandsjuisk. Han gjorde særlig gjennombrudd i forskningen rundt de tungusiske språk og giljakisk.

Blant hans studenter var Otto Franke, Berthold Laufer og Erich Haenisch.

Av Grubes verker kan nevnes *Li Khi, Vernunft und Materie* (1879), *Die sprachgeschichtliche Stellung des Chinesischen* (1881), *Giljakisches Wörterverzeichnis* (1892), *Die Sprache und Schrift der Jučen* (1896), *Pekinger Totengebräuche* (1898), *Zur Pekinger Volkskunde* (1901), *Geschichte der chinesischen Litteratur* (1902), *Chinesische Schattenspiele* (1915).

## Litteratur
* *Wilhelm Grube (1855–1908). Leben, Werk und Sammlungen des Sprachwissenschaftlers, Ethnologen und Sinologen*. Bearb. v. Walravens, Hartmut / Hopf, Iris. ISBN 978-3-447-05109-5 (Asien- und Afrika-Studien der Humboldt-Universität zu Berlin)

## Referanser


## Eksterne lenker
*
Can’t Buy a Thrill

***Can't Buy a Thrill*** er debutalbumet til det amerikanske jazz/rock-bandet Steely Dan, utgitt i oktober 1972. På dette albumet finner vi to av Steely Dans mest radio-spilte låter, «Do It Again» og «Reelin' In the Years».

## Sporliste
Alle låtene er skrevet av Walter Becker og Donald Fagen

# «Do It Again» – 5:56
# «Dirty Work» – 3:08
# «Kings» – 3:45
# «Midnight Cruiser» – 4:08
# «Only a Fool Would Say That» – 2:57
# «Reelin' In the Years» – 4:37
# «Fire in the Hole» – 3:28
# «Brooklyn (Owes the Charmer Under Me)» – 4:21
# «Change of the Guard» – 3:39
# «Turn That Heartbeat Over Again» – 4:58

## Personell
**Steely Dan**
*Donald Fagen – piano, orgel, vokal
*Walter Becker – bass, vokal
*Jeff «Skunk» Baxter – gitar, pedal steelgitar
*Denny Dias – gitar, elektrisk sitar
*Elliott Randall – gitar
*Jerome Richardson – tenorsaksofon
*Snooky Young – flygelhorn
*Jim Hodder – trommer, perkusjon, vokal (hovedvokal på «Midnight Cruiser»)
*Victor Feldman – perkusjon
*David Palmer – vokal (hovedvokal på «Brooklyn» og «Dirty Work»)
*Venetta Fields – kor på «Brooklyn» og «Kings»
*Clydie King – kor på «Brooklyn» og «Kings»
*Sherlie Matthews – kor på «Brooklyn» og «Kings»

## Eksterne lenker
* 
* Tekster til ''Can't Buy a Thrill''
Tung krysser

**Den tunge krysseren** var en type av den lette krysseren, et krigsskip i det tjuende århundret for langavstandsoppdrag, høy hastighet og tung bestykning på mer enn 203&nbsp;mm i kaliberet samt deplasement på mer enn 10&nbsp;000 tonn. Den tunge krysseren ble skilt fra sin forgjenger med en ny klassifisering av skipstypen basert på artilleristyrke og deplasement etter Washington-konferansen i 1922. Den lette krysseren kan normalt ha et deplasement på opptil 10&nbsp;000 tonn og tung bestykning på opptil 152&nbsp;mm eller 155&nbsp;mm. Betegnelsen på den nye skipstypen som *heavy cruiser* på engelsk og *schwerer kreuzer* på tysk, ble benyttet i de fleste marineflåtene først etter 1930.

Den første lette krysseren som teknisk sett egentlige var en *tung krysser*, HMS «Hawkins», var allerede levert i 1918 og dermed skulle tjente som inspirasjon for den nye skipstypen. Den britiske marinen identifiserte et behov for en kryssertype for eskorteoppdrag med ekstra rekkevidde i mellomrommet mellom den lette krysseren og slagkrysseren. Etter Washington-konferansen startet de fleste marineflåtene byggingen av et stort antall tunge kryssere kalt «Washington-kryssere». Under den andre verdenskrigen 1939–1945 ble restriksjonene på byggingen av tunge kryssere oppgitt av de krigførende sjømaktene, og en rekke ulike klasser for forskjellige hovedroller, f.eks som eskortefartøyer med tung luftvern for hangarskip og slagskip, hadde oppstått.

Den tunge krysseren i ettertiden ble den største krigsskipstypen som fremdeles ble benyttet av en rekke marineflåter deriblant den amerikanske og den sovjetiske marinen, betegnet som «*large cruisers*». Artillerivåpen ble ikke lenger så effektive mot andre skip som styrebare raketter, som i 1950-årene revolusjonerte sjøkrigføringen, og dermed var det ikke lenger noe behov for krigsskip med tungt artilleri.

## Se også
* Krysser
* Armert krysser
* Panserkrysser
* Lett krysser
Countdown to Ecstacy

***Countdown to Ecstasy*** er det andre albumet fra det amerikanske jazz/rock-bandet Steely Dan, utgitt i juli 1973. Albumet ble skrevet og innspilt mellom konsertene for albumet *[[Can't Buy a Thrill]]*. Tekstene på dette albumet er ifølge Donald Fagen delvis selvbiografiske, og han nevner dette som sin favoritt blant album fra Steely Dan. 

## Sporliste
Alle låtene er skrevet av  Walter Becker og Donald Fagen.

# «Bodhisattva» – 5:19
# «Razor Boy» – 3:11
# «The Boston Rag» – 5:40
# «Your Gold Teeth» – 7:02
# «Show Biz Kids» – 5:25
# «My Old School» – 5:47
# «Pearl of the Quarter» – 3:50
# «King of the World» – 5:04

## Personell
**Steely Dan**
*Donald Fagen – piano, synthesizer, vokal
*Walter Becker – bass, munnspill, vokal
*Ray Brown – bass på «Razor Boy»
*Denny Dias – gitar, «Stereo Mixmaster General»
*Jeff «Skunk» Baxter – gitar, pedal steelgitar
*Ben Benay – akustisk gitar
*Rick Derringer –  slidegitar på «Show Biz Kids»
*Jim Hodder – trommer, perkusjon, vokal
*Victor Feldman – vibrafon, marimba, perkusjon
*Ernie Watts – saksofon
*Johnny Rotella – saksofon
*Lanny Morgan – saksofon
*Bill Perkins – saksofon
*Sherlie Matthews – kor
*Myrna Matthews – kor
*Patricia Hall – kor
*David Palmer – kor
*Royce Jones – kor
*James Rolleston – kor
*Michael Fennelly – kor

## Eksterne lenker
* 
* Tekstene til ''Countown to Ecstacy''
Norsk Rejsebureau

**Norsk Rejsebureau** er et dansk reisebyrå, etablert i 1909, som tilrettelegger reiser for dansker som reiser på ferie til Norge. Selskapet er i privat eie.

## Eksterne lenker
* Norsk Rejsebureau
Per Kristian Skalstad

**Per Kristian Skalstad** (født 9. mai 1972) er en norsk dirigent og fiolinist fra Drammen.

Han er utdannet i fiolinspill under Lars Anders Tomter ved Norges musikkhøgskole (1995) og fikk diplom i dirigering under Ole Kristian Ruud fra samme sted (2002). Skalstad har gitt ut en rekke plater med Det Norske Kammerorkester og Oslo Strykekvartett som han startet i 1991. Han var andre konsertmester for Den Norske Operas orkester (1993–2005).

Skalstad dirigerer jevnlig alle norske symfoniorkestre. Han har særlig vært aktiv som ballett- og operadirigent de senere år, og har siden 2004 hatt et nært samarbeid med Den Norske Opera & Ballett.

(www.skalstad.com)

## Utgivelser
* Duo a Corda, *Con amore* (MTG, 2003). Sonater av Beethoven og Anton Diabelli. Med Drammensmusikerne Birgitte Stærnes og hennes mann.
* *Musikk av [[Johan Halvorsen]]* (2L, 2003).  Skalstad spiller på Halvorsens Rogeri fra 1705.  Med Tor Espen Aspaas.

## Referanser


## Eksterne lenker
*
ABC Records

**ABC Records** var et amerikansk plateselskap etablert i 1955 som ABC-Paramount Records, eid av American Broadcasting-Paramount Theatres, Inc.. Navnet ABC Records ble tatt i bruk fra 1965. 

På grunn av finansielle problemer ble ABC Records kjøpt opp av MCA Records i 1979. Etter oppkjøpet ble opphørte ABC-navnet, men alle ny-utgivelser av ABC Records-katalogen ble utgitt under navnet MCA Records.

## Artister hos ABC eller assosierte selskaper

* Amazing Rhythm Aces
* Paul Anka
* Louis Armstrong
* Kevin Ayers
* Florence Ballard
* Joe Bennett
* Art Blakey
* Blood, Sweat and Tears
* Charles Brown 
* Roy Brown 
* Brownie McGhee 
* Sonny Terry
* Jimmy Buffett 
* Carl Carlton 
* Betty Carter 
* Ray Charles
* Roy Clark
* Ornette Coleman 
* John Coltrane
* Billy «Crash» Craddock
* Jim Croce 
* Crosby and Nash 
* Danny and The Juniors 
* James Darren
* The Dells
* Fats Domino
* Bo Donaldson and the Heywoods
* The Dramatics 
* The Elegants 
* Frank Fontaine
* The Four Tops
* Ferrante & Teicher 
* The Fifth Dimension 
* Eydie Gormé
* Richard Harris
* Coleman Hawkins 
* Isaac Hayes 
* Roy Head
* Hello People
* Eddie Holman
* John Lee Hooker 
* Freddie Hubbard 
* James Gang
* The Impressions 
* B. B. King
* Frankie Laine
* Yusef Lateef
* Steve Lawrence 
* Barbara Mandrell
* Shelly Manne
* Marilyn McCoo & Billy Davis Jr.
* Barry McGuire
* Mighty Clouds of Joy 
* Charles Mingus 
* The O'Kaysions
* The Oak Ridge Boys
* Pavlov's Dog
* Paxton Brothers 
* Poco
* The Pointer Sisters
* The Poni-Tails 
* Lloyd Price
* Cliff Richard 
* Jimmy Reed
* Emitt Rhodes 
* Tommy Roe
* Sonny Rollins 
* Royal Teens
* Rufus featuring Chaka Khan
* Jimmy Rushing 
* John Wesley Ryles
* Soupy Sales 
* Archie Shepp 
* Bobby Scott
* Beverly Sills
* Steppenwolf 
* Shirley Scott 
* Otis Spann
* Dusty Springfield 
* Joe Stampley
* Steely Dan
* Three Dog Night 
* B.J. Thomas
* Tom & Jerry 
* Joe Turner
* Eddie Vinson
* Bobby Vinton 
* T-Bone Walker 
* Kracker
* Joe Walsh 
* Josh White
* Chico Williams 
* Jimmy Witherspoon
* Jack Scott
* J B Loyd
* Levon Helm
* George Hamilton IV
* O.V. Wright

## Referanser


## Eksterne lenker
* Historien om ABC Records
Torpedokrysser

**Torpedokrysseren**, også betegnet som *torpedokanonbåt*, var en skipstype basert på den ubeskyttede krysseren fra midten av 1880-tallet, med en hastighet på omkring 20 knop, og beregnet på oppklaringsoppdrag og aktiv bekjempelse av de nye torpedobåtene.

Torpedokrysseren hadde tungt artilleri i forhold til størrelsen, med et deplasement på mellom 500 og 1000 tonn, og var vanligvis 55 og 80 meter i lengde. De større torpedokrysserne i Tyskland og Frankrike på mellom 1100 og 1700 tonn i deplasement ble kalt «*aviso*», forgjengeren for den lette krysseren. Klassifiseringen mellom de mindre og de større torpedokrysserne basert på deplasement, er ikke tydelige. De tyske *avisoerne* var ansett som havgående krigsfartøyer med kapasitet for angrep med torpedoer fremfor som spesialiserte fartøyer mot de mindre torpedobåtene.

Torpedokrysseren var egentlig et mislykket konsept, med utilstrekkelig fremdriftsmaskineri og dårlige sjøegenskaper, som skulle foreta angrep med torpedoer mot fiendtlige skip tross deres størrelse. Ved århundreskiftet ble denne skipstypen erstattet av de nyere jagere, som til å begynne med ble betegnet som *torpedo boat destroyers.* Den største fordelen var et mer pålitelig fremdriftsmaskineri. Problemet med forgjengeren skyldtes maskineriet som ikke tålte presset for å komme opp i stor hastighet.

Konseptet var mislykket fordi skipstypen egentlig var en kryssertype med utilstrekkelig hastighet for å innhente og ødelegge fiendtlige torpedobåter som allerede ca. 1890 hadde en fart på 23–25 knop. Betegnelsen *ubeskyttede krysser* er noe malplassert ettersom torpedokrysseren hadde et tynt panserdekk som den armerte krysseren, men så tynt at det hadde vært ansett for å være ineffektivt.

Den svenske torpedokrysseren HMS «Örnen» levert som kommandoskip for flotiljer av torpedobåtene i den svenske orlogsflåten, hadde et panserdekk på bare 19&nbsp;mm tykkelse. Som de andre torpedokrysserne hadde den også tung bestykning i forhold til deplasementet på bare 800 tonn, 2&nbsp;stk 12&nbsp;cm kanoner med panserskjold og 4&nbsp;stk 57&nbsp;mm hurtigladende kanoner samt et undervannstorpedorør i forstevnen.

Verdenshistoriens første senkning av et stort krigsskip med den selvdrevne torpedoen skjedde den 22. april 1891 under den chilenske borgerkrigen, under et angrep av torpedokrysseren «Almirante Lynch» mot sentralbatteriskipet «Blanco Encalada». Totalt ble fem eller seks torpedoer sendt under angrepet ved Caldera, bare én traff slagskipet, som sank på mindre enn ti minutter. Som en torpedokrysser på 713 tonn i deplasement hadde «Almirante Lynch» fem torpedotuber for et direkte angrep.

## Se også
* Krysser
* Torpedobåt
* Jager

## Eksterne lenker
* Torpedo Cruiser